钦定古今图书集成/理学汇编/字学典/第099卷 > 王褒
## 钦定古今图书集成/理学汇编/字学典/第099卷 > 王褒

按《周书》本传：“王褒，字子渊，琅琊临沂人。博览史传，尤
工属文。梁国子祭酒萧子云，褒之姑夫也。特善草隶。
褒少来去其家，遂相模范，名亚子云。梁元帝降褒至
长安，除少司空，寻为宣州刺史。”

按：《颜氏家训》：“王褒入关，以书工崎岖碑碣之闲，辛苦
笔砚之役。尝悔恨曰：‘假使吾不知书，可不至今日邪’？”
按《书断》：王褒师萧子云，虽风神不峻，亦士君子之流
也。